KOMISSION ASETUS (EY) N:o 864/1999,

annettu 26 päivänä huhtikuuta 1999,

tiettyjen elintarvikkeissa olevien vieraiden aineiden enimmäismäärien vahvistamisesta annetun komission asetuksen (EY) N:o 194/97 muuttamisesta

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93(1), ja erityisesti sen 2 artiklan 3 kohdan,

sekä katsoo, että

(1) tiettyjen elintarvikkeissa olevien vieraiden aineiden enimmäismäärien vahvistamisesta 31 päivänä tammikuuta 1997 annetussa komission asetuksessa (EY) N:o 194/97(2), sellaisena kuin se on viimeksi muutettuna komission asetuksella (EY) N:o 1525/98(3), vahvistetaan nitraatin sallitut enimmäismäärät pinaatille, salaatille ja säilötylle, pakastetulle tai jäädytetylle pinaatille,

(2) mainitun komission asetuksen 3 artiklassa edellytetään, että komissio tarkistaa jäsenvaltioiden tekemien tarkastusten perusteella ennen 1 päivää lokakuuta 1998 liitteessä säädetyt salaattia ja pinaattia koskevat enimmäismäärät,

(3) jäsenvaltiot ovat ottaneet käyttöön pinaatin ja salaatin nitraattipitoisuuksien vähentämistä koskevat hyvät menettelytavat, sellaisina kuin niistä on säädetty mainitun komission asetuksen 2 artiklan 2 ja 3 kohdassa; on myönnetty, että toimenpiteiden soveltamisen ja enimmäismäärien uudelleentarkastelun välinen aika on liian lyhyt siihen, että pinaatin ja salaatin nitraattipitoisuudet vähenisivät merkittävästi, kun otetaan huomioon ilmasto-olosuhteiden suuri vaikutus salaatin ja pinaatin nitraattipitoisuuksiin,

(4) jäsenvaltioiden tekemien tarkastusten mukaan tuoreessa pinaatissa olevan nitraatin enimmäisrajat on ylitetty monessa tapauksessa; monet jäsenvaltiot ovat sallineet väliaikaisesti liitteessä olevan I osan 1.1 kohdassa vahvistettuja arvoja suurempia nitraattipitoisuuksia sisältävän, alueellaan tuotetun ja käytettäväksi tarkoitetun pinaatin markkinoille saattamisen; toimenpiteiden soveltamisen ja uudelleentarkastelun välisen lyhyen ajan vuoksi tällä hetkellä ei ole mahdollista vahvistaa pinaatille nitraatin enimmäispitoisuuksia niin alhaisiksi kuin kohtuudella olisi mahdollista saavuttaa ottaen huomioon hyvien menettelytypojen soveltaminen; sen vuoksi on aiheellista säilyttää tuoreelle pinaatille nitraatin nykyiset enimmäispitoisuudet ja säätää, että pitoisuuksia tarkastellaan uudelleen kolmen vuoden kuluttua; uudelleentarkastelu tulee perustumaan jäsenvaltioiden toteuttamaan seurantaan ja nitraattipitoisuuksien vähentämistä koskevien hyvien menettelytapojen soveltamiseen,

(5) jäsenvaltioiden tekemien tarkastusten perusteella tällä hetkellä ei ole mahdollista alentaa salaatin nitraattipitoisuuksien enimmäismääriä,

(6) monet jäsenvaltiot tarvitsevat vielä siirtymäajan salliakseen liitteessä olevan I osan 1.1 kohdassa vahvistettuja arvoja suurempia nitraattipitoisuuksia sisältävän, alueellaan tuotetun ja alueellaan käytettäväksi tarkoitetun pinaatin markkinoille saattamisen; on aiheellista tarkastella kolmen vuoden välein salaatissa olevan nitraatin enimmäispitoisuuksia nitraattipitoisuuksien alentamista koskevien hyvien menettelytapojen sekä jäsenvaltioiden tekemien tarkastusten perusteella, jotta voidaan vahvistaa enimmäisrajat niin alhaisiksi kuin se kohtuudella on mahdollsta.

(7) seuranta toteutetaan ja hyviä menettelytapoja sovelletaan sellaisin keinoin, jotka ovat suhteessa toivottuun lopputulokseen ja saatuihin seurantatuloksiin erityisesti ottaen huomioon riskit ja saavutettu kokemus; joidenkin jäsenvaltioiden hyvien menettelytapojen soveltamista seurataan tiiviisti; sen vuoksi on aiheellista, että jäsenvaltiot toimittavat vuosittain toteuttamansa valvonnan tulokset ja kertomuksen toteutetuista toimenpiteistä sekä nitraattipitoisuuksien vähentämistä koskevien hyvien menettelytapojen soveltamisessa saavutetusta edistymisestä ja että jäsenvaltioiden kanssa vaihdetaan mielipiteitä kyseisistä kertomuksista vuosittain,

(8) avomaalla kasvatetulle salaatille vahvistetaan alemmat pitoisuudet kuin kasvihuoneessa kasvatetulle salaatille, ja tehokkaan valvonnan varmistamiseksi avomaalla kasvatetun salaatin pitoisuuksia olisi sovellettava myös kasvihuoneessa kasvatettuun salaattiin, jos asianmukaiset merkinnät puuttuvat,

(9) elintarvikealan tiedekomiteaa on kuultu kansanterveyteen mahdollisesti vaikuttavien säännösten osalta asetuksen (ETY) N:o 315/93 3 artiklan mukaisesti; komitea suositteli 22 päivänä syyskuuta 1995 antamassaan nitraattia ja nitriittiä koskevassa lausunnossa, että ponnisteluja ruoan ja veden kautta saatavan nitraatin vähentämiseksi jatketaan ja kehotti soveltamaan hyvää maatalouskäytäntöä mahdollisimman alhaisten nitraattipitoisuuksien varmistamiseksi, ja

(10) tässä asetuksessa säädetyt toimenpiteet ovat pysyvän elintarvikekomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan komission asetus (EY) N:o 194/97 seuraavasti:

1. Korvataan 3 artikla seuraavasti: " 3 artikla

Jäsenvaltioiden on ilmoitettava komissiolle vuosittain ennen 30 päivää kesäkuuta toteuttamansa seurannan tulokset ja annettava kertomus toteutetuista toimenpiteistä sekä nitraattipitoisuuksien vähentämistä koskevien hyvien menettelytapojen soveltamisessa ja parantamisessa saavutetusta edistymisestä. Tietoihin on sisällytettävä myös ne tiedot, joihin kyseisen jäsenvaltion hyvät menettelytavat perustuvat.

Jäsenvaltiot, jotka eivät sovella tämän asetuksen 2 artiklan 2 kohtaa, seuraavat ja soveltavat hyviä menettelytapoja käyttäen sellaisia keinoja, jotka ovat suhteessa toivottuun lopputulokseen ja saatuihin seurantatuloksiin ottaen huomioon erityisesti riskit ja saavutetun kokemuksen.

Komissio tarkastelee kolmen vuoden välein ja ensimmäisen kerran ennen 31 päivää joulukuuta 2001 tämän asetuksen säännöksiä jäsenvaltioiden liitteessä säädettyjen enimmäismäärien noudattamisen valvomiseksi tekemien tarkastusten tulosten, nitraattipitoisuuksien vähentämistä koskevien hyvien menettelytapojen soveltamisesta ja parantamisesta saatujen kertomusten, sekä niiden tietojen, joihin jäsenvaltiot ovat perustaneet hyvän maatalouskäytäntönsä, arvioinnin perusteella."

2. Muutetaan liite tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 26 päivänä huhtikuuta 1999.

Komission puolesta

Franz FISCHLER

Komission jäsen

(1) EYVL L 37, 13.2.1993, s. 1.

(2) EYVL L 31, 1.2.1997, s. 48.

(3) EYVL L 201, 17.7.1998, s. 43.

LIITE

Korvataan liitteessä olevaan kohtaan "I. Maataloudesta peräisin olevat vieraat aineet" kuuluva kohta "1. Nitraatit" seuraavasti:

"1. Nitraatit

>TAULUKON PAIKKA>

>TAULUKON PAIKKA>"